 Maxamed Xasan Nageeye Banay oo ka mid ah dhallinyarada xaafada Sheekh Cumar ayaa ka codsaday wasaarada waxbarashada iyo tacliinta sare inay uguneeyaan macalimiinta ubadka wax ugu dhiga oo uu sheegay in muddo afar sano ah ay tuburucaad wax ugu dhigayeen caruurta waxaanu yidhi Waxaanu meesha deggenayn muddo lix sanadood ah, adeegyada ugu mihiimsan ee meesha ka maqani, ee aanay xaafaduhaysan waxaa ka mid ah, waddo la,aan iskuul dugsi sare ah malaha, kaalmo biyood ayaanu leenahay oo Gugii mooyaane Jilaalkii ma shaqeeyaan, oo biyo laaan baahsan ayaa ka taagan, dugsigan imika noo dhisani waa mid hoose uun walina dugsi dhexe muu gaadhin oo waa qabyo, macalimiinta ardayda wax noogu dhigtaa imika muddo afar-sanno ah ayay si tabarucaad ah wax ugu dhigayeen ciyaalkayaga oo wax mushahar ah ma qaaataan, wasaarada waxbarashada iyo tacliinta sare waxaan ugu baaqaynaa inay macalimiinta noo gunneeyaan 